CELEX: C2004/262/55
Language: sk
Date: 2004-10-23 00:00:00
Title: Vec T-253/04: Žaloba podaná dňa 25. júna 2004: Zubeyir Aydar v zastúpení Kongra-Gel a 10 ďalších proti Rade Európskej únie

23.10.2004   
            
            
               SK
            
            
               Úradný vestník Európskej únie
            
            
               C 262/28
            
         Žaloba podaná dňa 25. júna 2004: Zubeyir Aydar v zastúpení Kongra-Gel a 10 ďalších proti Rade Európskej únie
   (Vec T-253/04)
   (2004/C 262/55)
   Jazyk konania: angličtina
   Zubeyir Aydar, bytom v Fribourg (Švajčiarsko), Haydar Isik, bytom v Maisoich (Nemecko), Kazim Baba, bytom v Berlíne (Nemecko), George Aryo, bytom v Oldenzaal (Holandsko), Sait Uzun, bytom v Egg/Flaw (Švajčiarsko), Lord Nicholas Rea, bytom v Londýne (Spojené kráľovstvo), Hugo Charlton, bytom v Londýne (Spojené kráľovstvo), Roger Tomkins, bytom v Droucha (Cyprus), Mark Thomas, bytom v Londýne (Spojené kráľovstvo), Hugo Van Rompaye, bytom v Geel (Belgicko) a Jean Paul Nunez, bytom v Montpellier (Franczúsko), v zastúpení: M. Muller, E. Grieves a C. Vine, advokáti a G. Pierce, advokátka, podali dňa 25. júna 2004 na Súd prvého stupňa Európskych spoločenstiev žalobu proti Rade Európskej únie.
   Žalobcovia navrhujú, aby Súd prvého stupňa:
   
               —
            
            
               zrušil rozhodnutie Rady 2004/306/ES z 2. apríla 2004 v časti zakazujúcej KONGRA-GEL ako krycie meno PKK a nariadenie 2580/2001;
            
         
               —
            
            
               alebo vyhlásil nariadenie 2580/2001 za nezákonné, pokiaľ ide o jeho uplatnenie na žalobcov;
            
         
               —
            
            
               vykonal ďalšie kroky, ktoré považuje za vhodné;
            
         
               —
            
            
               zaviazal Radu Európskej únie nahradiť trovy konania, ktoré vznikli žalobcom v tomto konaní;
            
         
               —
            
            
               zaviazal Radu Európskej únie na náhradu škody.
            
         Žalobné dôvody a hlavné tvrdenia
   Žalobcovia uvádzajú, že prijatím rozhodnutia o zákaze KONGRA-GEL ako krycieho mena PKK Rada porušila zmluvu ES, a to tak jej hmotno-právne, ako aj procesné ustanovenia.
   Žalobcovia tvrdia, že Rada porušila hmotno-právne ustanovenia zmluvy ES tým, že:
   
               —
            
            
               neuplatnila dostupné a objektívne kritéria na správne skutočnosti;
            
         
               —
            
            
               nerešpektovala základné práva, vrátane slobody prejavu a zhromažďovania, chránené článkom 10 a 11 Európskeho dohovoru o ochrane ľudských práv a základných slobôd;
            
         
               —
            
            
               porušila zásady práva Spoločenstva ako sú proporcionalita, istota, rovnosť a právo na spravodlivý súdny proces;
            
         
               —
            
            
               zneužila svoju právomoc.
            
         Žalobcovia okrem toho tvrdia, že Rada porušila zmluvu ES aj pokiaľ ide o samotné konanie, a to nasledovne:
   
               —
            
            
               tým, že žalobcom neposkytla príležitosť uplatniť ich námietky pred rozhodnutím o zákaze a/alebo tým, že žalobcom bol odopretý spravodlivý súdny proces a/alebo účinný prostriedok nápravy, ktorým by mohli napadnúť skutkové tvrdenia, z ktorých Rada vychádzala, v zmysle článku 6 a 13 Európskeho dohovoru o ochrane ľudských práv a základných slobôd;
            
         
               —
            
            
               tým, že neposkytla precízne a dostatočné odôvodnenie, pokiaľ ide právny a skutkový základ jej rozhodnutia.